钦定古今图书集成/明伦汇编/闺媛典/第027卷 > 皇清 > 方孔祐妻黄氏
## 钦定古今图书集成/明伦汇编/闺媛典/第027卷 > 皇清 > 方孔祐妻黄氏

按《宿松县志》：“黄氏，文铉女，诸生方孔祐妻。性孝敬仁慈，寡言笑，举止皆中程度。祐父际明为太平训，没于学舍一毡，寒甚，黄佐祐扶榇归葬。祐生母曹寻没，黄脱簪珥治丧。嫡姑彭素刚激好洁，黄先意以顺适姑志送其终。祐母弟三人，父丧时，禔年十六，禧九龄，祺三岁，黄抚长哺幼，心无不尽，口不言劳。相祐为弟娶” ，力勤所入均给。

无私家近百口，室无忤言。中年，劝祐纳妾徐氏妹，畜之，里媪化焉。